Битка код Микале
Битка код Микале била је једна од две велике битке, којима је окончана персијска инвазија Грчке током Грчко-персијских ратова. Битка се одвијала 27. августа 479. п. н. е. на падинама планине Микала супротно од острва Самос на копну Јоније. Битка код Микале резултовала је разарањем главних персијских снага у Јонији и уништењем персијске медитеранске флоте. Истог дана је била битка код Платеје, где су Грци такође победили. Персијска војска је била присиљена да напусти Грчку и Јонију и тиме је завршен период персијске владавине у Грчкој.